## Teemad praktikatöödeks Majandusarengu osakonna tehnoloogia- ja innovatsioonitalituses

Huvi korral palun ühendust võtta kas Jarmo Tuisk ([jarmo.tuisk@mkm.ee](mailto:jarmo.tuisk@mkm.ee)) või Katrin Noormägi ([katrin.noormagi@mkm.ee](mailto:katrin.noormagi@mkm.ee))

|  |  |  |
| --- | --- | --- |
| Valdkond/Teema | Kommentaar | Oodatav tulemus |
| 1. Regulatiivne raamistik innovatsioonitoetusele |  |  |
| * 1. Riigiabi TA grupierandi „abi noortele innovaatilistele ettevõtetele (NIE)“ kasutamine | Riigi toetuste andmisel peame lähtuma riigiabi reeglitest. Peamiselt kasutame TA grupierandit ja vähese tähtsusega abi.  Eestis ei ole erilist praktikat NIE grupierandi kasutamisest, samas võimaldaks see anda küllalt paindlikel tingimustel abi suuremas mahus kui tänane laialt kasutatav „vähese tähtsusega abi“. | Ootame praktikandilt ülevaadet NIE grupierandi kasutamise näidetest Euroopas ning analüüsi, millistes EASi meetmetes tasuks seda erandit kasutada.  Oluline oleks mõista, et millised meetmed võiks innovaatilistele ettevõtetele veel kohandada, kas tasuks kaaluda kõrgemaid toetusmäärasid (kas seda on mujal tehtud), kas eelistada NIEsid teistele ettevõtetele. |
| * 1. Riigiabi demonstratsiooni-projekidele | Demo või pilootprojekt tutvustab laiemale auditooriumile mingi toote- või teenusarenduse tulemust.  Meid huvitavad just sellised projektid, kus osaliseks on TA asutused, mitmed ettevõtted, NGOd ja mille tulemus jääks hiljem kasutatavaks nö. avatud koodina.  Täna meie meetmestikus väga palju sellist tegevust ei toetata. | Ootame praktikandilt ülevaadet/analüüsi selle kohta, kuidas defineeritakse demo/pilootprojekte ELis, kuidas käsitletakse riigiabi regulatsioonis demo/pilootprojekte.  Milline on senine „best practice“ selles valdkonnas? |
| 1. Alustavad kõrge potentsiaaliga ettevõtted |  |  |
| * 1. Eesti globaliseeruvad start-up’id maailma tõmbekeskustes | Viimasel ajal on palju juttu olnud nö. Estonian Maffiast Londonis ja Silicon Valleys.  Püüame paremini mõista seda, et kuidas Eesti ettevõtjad on sinna sattunud, mida nad seal teevad ja mis on neist edasi saanud. | Praktikandilt ootame ülevaadet start-up ettevõtetest, kes on Eestist välja läinud oma iduettevõtet arendama, mis on olnud peamised põhjused, mida nad seal täna teevad, mis kiirendeid kasutavad, palju nad kapitali on kaasanud, millistes kiirendites, teadusparkides jne on nad olnud jne. |
| * 1. Tööstusstart-upide arendamine | Me räägime palju täna IT-põhistest start-upidest. Samas me näeme, et Eestis on olnud mitmeid huvitavaid tööstusstart-up’ide ideid, mis ei ole nii kiiresti lendu tõusnud.  Me usume, et tänasele töötlevale tööstusele teeks head, kui neil oleks tihedam seos tehnoloogiastart-up’idega, kuid kuidas neid kahte ühendada? | Praktikandilt ootame desktop researchi programmidest ja ideedest, mis on suunatud just tööstusettevõtete ja start-upide koostöö arendamisele ning tööstusstart-up’ide arengu kiirendamisele.  Võimalusel ka analüüsi ideede rakendatavusele Eesti kontekstis. |
| 1. Innovatsioonistrateegia |  |  |
| * 1. Smart specialization 2011-2020 Läänemere piirkonnas | Smart specialization on viimase aja popp termin. EL ootab oma liikmesriikidelt spetsialiseerumist teadus- ja arendustegevuse juhtimisel/elluviimisel.  Sõnades on kõik mõistetav, kuid kas jõutakse deklaratsioonidest ka tegudeni? Kui targalt see spetsialiseerumine siis ikkagi käib? | Praktikandilt ootame ülevaadet smart spezialization kontseptsioonist ja Läänemere riikide seisukohtadest ja valikutest/otsustest selles valdkonnas.  Võimalusel võiks analüüsida ka valikute eristumist ja võimalusi Eesti positsioneerimiseks. |
| * 1. Eesti megaklastrid | Vaadates Eesti seniseid klastreid ja TAKe, TA projekte ja eksporditoetusi tekib tunne, et toimub klasterdumine kolme suure megaklastri ümber:   * **„Tark kogukond ehk bitimajandus**“, kuhu alla koonduvad IKT, elektroonika, energeetika ettevõtted. * **„Terve inimene ja terve toit ehk raku-majandus“,** kuhu koonduvad terviseteenused, toiduainetööstus, ravimi- ja biotehnol firmad jne * **„Tark tööstus“,** kuhu alla koonduvad tööstusteenuste pakkujad, puidu- ja metallitööstus, keemiatööstus, taaskäitlemine jne. * **„Entertainment economy“,** kuhu koonduvad teenuse, loomemajanduse ja turismi ettevõtted.   Küsimus on, et kas tegu võiks olla Eesti uute megaklastritega? Kas neid on veel? Kas selline määratlus aitab meil arendada efektiivsemat majandusarengu poliitikat? | Praktikandilt ootame nelja nimetatud megaklastri sidumist:  - majandussektoritega,  - EASi seni toetatud projektidega (klastrid, takid, TA projektid)  - EAFi tehtud seiretööga  - innovatsiooni vedavate ettevõtetega  - arvamusliidritega.  Töö tulemusel on MKMil parem ülevaade, kui palju täna oleme investeerinud nendesse megaklastritesse ja täpsustub ka megaklastrite definitsioon. |